**NOTĂ DE FUNDAMENTARE**

|  |
| --- |
| **Secțiunea 1****Titlul prezentului act normativ****HOTĂRÂRE****privind aprobarea Notei de fundamentare referitoare la necesitatea și oportunitatea efectuării cheltuielilor aferente proiectuluide investiții*****„SISTEMUL ELECTRONIC INTEGRAT AL ONRC CONSOLIDAT SI INTEROPERABIL DESTINAT ASIGURARII SERVICIILOR DE E-GUVERNARE CENTRATE PE EVENIMENTE DE VIAȚĂ (ONRC V2.0)”*** |
| ***Secțiunea a 2-a******Motivul emiterii prezentului act normativ*** |
| **1. Descrierea situației actuale** | Oficiul Național al Registrului Comerțului funcționează în subordinea Ministerului Justiției ca instituție publică cu personalitate juridică, finanțată integral de la bugetul de stat, prin bugetul Ministerului Justiției, are patrimoniu propriu, autonomie funcțională și de decizie, activitatea acestuia fiind reglementată de dispozițiile Legii nr. 26/1990 privind registrul comerțului, republicată, cu modificările și completările ulterioare.În subordinea Oficiului Național al Registrului Comerțului funcționează oficiile registrului comerțului de pe lângă tribunale, în fiecare județ, fără personalitate juridică, precum și un număr de 16 birouri teritoriale organizate în cadrul oficiilor registrului comerțului de pe lângă tribunale.Principala funcție a registrului comerțului, ținut de oficiile registrului comerțului de pe lângă tribunale, este aceea de înregistrare a tuturor profesioniștilor supuși acestei obligații având ca efect evidența datelor din documentele de înregistrare și arhiva oficială a documentelor cu caracter constitutiv sau modificator ale acestora și a altor documente prevăzute în mod expres de lege.Prin registrul comerțului se realizează publicitatea legală, datele și actele înregistrate fiind opozabile față de terți de la data efectuării lor ori de la publicarea în Monitorul Oficial al României, Partea a IV-a, Partea a VII-a, sau, după caz, pe pagina de internet/portalul de servicii a/al Oficiului Național al Registrului Comerțului, în condițiile legii. Pe baza documentelor depuse de profesioniștii supuși obligației de înregistrare în registrul comerțului, oficiile registrului comerțului de pe lângă tribunale eliberează, la cererea persoanelor interesate și pe cheltuiala acestora, certificate constatatoare care atestă că un anumit act sau fapt este sau nu este înregistrat în registrul comerțului, copii și copii certificate de pe înregistrările efectuate în registru şi de pe actele prezentate, precum și informații privind datele înregistrate în registrul comerțului, certificate constatatoare ale drepturilor de proprietate asupra activelor distribuite ca urmare a lichidării societăților în nume colectiv, societăților în comandită simplă și societăților cu răspundere limitată.Oficiul Național al Registrului Comerțului editează publicația Buletinul Procedurilor de Insolvență, publicație care are drept scop îndeplinirea procedurii de citare, convocare, notificare și comunicare a actelor de procedură efectuate de instanțele judecătorești și de practicienii în insolvență, conform dispozițiilor Legii nr. 85/2014 privind procedurile de prevenire a insolvenței și de insolvență, precum și publicarea cu respectarea legislației în domeniul protecției datelor cu caracter personal, a deciziilor comisiei de insolvență și a hotărârilor instanței de judecată, conform dispozițiilor Legii nr. 151/2015 privind procedura insolvenței persoanelor fizice.Registrul central al comerțului, ținut de Oficiul Național al Registrului Comerțului și registrele comerțului ținute de oficiile registrului comerțului de pe lângă tribunale fac parte din sistemul de interconectare a registrelor comerțului din statele membre ale Uniunii Europene, denumit în continuare sistemul de interconectare a registrelor comerțului.Sistemul de interconectare a registrelor comerțului este constituit din registrele comerțului din statele membre ale Uniunii Europene și platforma centrală europeană. La nivel european, punctul de acces electronic la sistemul de interconectare este portalul european e-Justiție. La nivel național, punctul de acces de interconectare a registrelor comerțului este Registrul central al comerțului, ținut de către Oficiul Național al Registrului Comerțului.Prin sistemul de interconectare a registrelor comerțului, Registrul central al comerțului pune la dispoziție publicului documentele și informațiile referitoare la profesioniștii înregistrați în registrul comerțului.Oficiul registrului comerțului realizează, prin sistemul de interconectare a registrelor comerțului, schimbul de documente și informații cu registrele comerțului din statele membre ale Uniunii Europene în cazul operațiunilor de fuziune transfrontalieră şi al sucursalelor înființate de societăți cu sediul în statele membre ale Uniunii Europene. |
| **2. Schimbări preconizate** | Proiectul de investiții „SISTEMUL ELECTRONIC INTEGRAT AL ONRC CONSOLIDAT SI INTEROPERABIL DESTINAT ASIGURARII SERVICIILOR DE E-GUVERNARE CENTRATE PE EVENIMENTE DE VIAȚĂ (ONRC V2.0)” se înscrie în Strategia de Dezvoltare a Sistemului Judiciar 2015-2020 (SDSJ), Obiectiv Specific - B.3. Consolidarea capacității administrative a Ministerului Justiției și instituțiilor din subordinea și din coordonarea sa, și în cadrul Anexei 4 a Strategiei Naționale Agenda Digitală a României 2020 (SNADR 2020), unde sunt prezentate evenimentele de viață vizate de Strategie, majoritatea evenimentelor de viață aferente persoanelor juridice fiind din domeniul de activitate al ONRC, aferent Apelului de proiecte: POC/357/2/3/Consolidarea și asigurarea interoperabilității sistemelor informatice dedicate serviciilor de e-guvernare tip 2.0 centrate pe evenimente din viața cetățenilor și întreprinderilor, dezvoltarea cloud computing guvernamental și a comunicării media sociale, a Open Data și Big Data – SECTIUNEA E-GUVERNARE – EVENIMENTE DE VIAȚĂ.Implementarea sistemelor informatice și operaționalizarea serviciilor electronice se înscriu în eforturile Oficiului Național al Registrului Comerțului de reducere a birocrației, a timpului afectat procesului de înregistrare în registrul comerțului și de a veni în sprijinul profesioniștilor. Procedurile privind înființarea unei firme sunt succesiv modificate, iar Oficiul Național al Registrului Comerțului a ținut pasul cu noile reglementari și reușește să pună la dispoziția profesioniștilor mijloace adecvate pentru realizarea procedurilor administrative asociate procesului de înregistrare.Arhitectura sistemului informatic propus în proiect va integra și echipamentele prevăzute pentru Sistemul Informatic Integrat în proiectele aflate în curs de derulare, “Îmbunătățirea Capacității de Procesare a Datelor și Creșterea Performanțelor de Raportare ale ONRC prin Arhitecturi și Tehnologii Big Data” și "Consolidarea capacitații instituționale a Oficiului Național al Registrului Comerțului, a sistemului registrului comerțului și a sistemului de publicitate legală". Astfel, se va constitui o infrastructura dedicată pentru accesarea portalului de către utilizatori, schimb de date cu alte sisteme informatice, precum si capabilități de raportare.Beneficiarii direcți ai proiectului sunt:• Mediul de afaceri (G2B – Government to Business);• Cetățenii (G2C – Government to Citizen);• Administrația publică (G2G - Government to Government); • Angajații Oficiului Național al Registrului Comerțului care vor utiliza sistemele de front și back-office; Beneficiarii indirecți ai proiectului sunt următorii:• Administrația publică (A2A – Administration to Administration);• Angajații companiilor;Finanțarea proiectului se realizează din Fondul European de Dezvoltare Regională (FEDR) și bugetul de stat din Programul Operațional Competitivitate, în conformitate cu contractul de finanțare nr. 6/2.3.1/04.04.2018, încheiat cu Ministerul Fondurilor Europene, în calitate de Autoritate de Management pentru Programul Operațional Competitivitate 2014-2020 și Ministerul Comunicațiilor şi Societății Informaționale, în calitate de Organism Intermediar pentru Promovarea Societății Informaționale pentru Programul Operațional Competitivitate 2014-2020 aferentă Axei Prioritare 2 – „Tehnologia Informației și Comunicațiilor (TIC) pentru o economie digitală competitivă”, Obiectivul Specific 2.3 – „Creșterea utilizării sistemelor de e-guvernare”– Operațiunea: „Consolidarea şi asigurarea interoperabilității sistemelor informatice dedicate serviciilor de e-guvernare tip 2.0 centrate pe evenimente din viața cetățenilor şi întreprinderilor, dezvoltarea cloud computing guvernamental și a comunicării media sociale, a Open Data şi Big Data – SECTIUNEA E-GUVERNARE – EVENIMENTE DE VIAȚĂ”.Proiectul a primit în data de 12.11.2018 avizul pozitiv nr.711 al Comitetului Tehnico-Economic pentru Societatea Informațională pe Studiul de Fezabilitate și Proiectul tehnic, în conformitate cu prevederile Hotărârea Guvernului nr. 941/2013 privind organizarea și funcționarea Comitetului Tehnico-Economic pentru Societatea Informațională.Prezentul proiect de hotărâre vizează aprobarea Notei de fundamentarereferitoare la necesitatea și oportunitatea efectuării cheltuielilor aferente proiectuluide investiții *„SISTEM ELECTRONIC INTEGRAT AL ONRC CONSOLIDAT ȘI INTEROPERABIL DESTINAT ASIGURĂRII SERVICIILOR DE E-GUVERNARE CENTRATE PE EVENIMENTE DE VIAȚĂ (ONRC V2.0)”.*Proiectul are ca principal obiectiv creșterea transparenței si a interacțiunii Oficiul Național al Registrului Comerțului cu cetățenii prin creșterea nivelului de sofisticare a serviciilor electronice existente, precum și în îmbunătățirea eficienței interne a proceselor de lucru prin optimizarea aplicațiilor software de back - office.Implementarea proiectului de investiții presupune achiziția de componente de tip hardware, soluții software care vor asigura funcționarea sistemului, amenajare centru de date principal și de back-up, şi instruirea administratorilor de sistem, a responsabililor cu securitatea acestuia și a utilizatorilor finali ai sistemului informatic integrat din cadrul Oficiului Național al Registrului Comerțului.Durata de realizare a întregului proiect este de 36 luni.Etapele principale de realizare ale proiectului constau în:1. Implementare subsistem portal pentru public;
2. Implementare subsistem de aplicații de tip back-office;
3. Implementare subsistem servicii electronice automate pentru terți;
4. Implementare subsistem de comunicare electronică cu sisteme externe;
5. Implementare subsistem terminale de tip self-service;
6. Implementare subsistem automatizare lucru la ghișee;
7. Implementare subsistem informare și suport:
8. Amenajare centru de date principal și de back-up;
9. Instruirea personalului ce va utiliza și administra sistemul informatic integrat.

Proiectul continuă astfel procesul de informatizare început odată cu proiectul "Servicii on-line (de e-Guvernare) oferite de ONRC pentru comunitatea de afaceri prin intermediul unui portal dedicat”, derulat in perioada 2009 - 2012 și este în același timp complementar altor proiecte aflate în curs de derulare (de ex. "Îmbunătățirea capacitații de procesare a datelor si creșterea performantelor de raportare ale ONRC prin arhitecturi si tehnologii Big Data" sau "Consolidarea capacitații instituționale a Oficiului Național al Registrului Comerțului, a sistemului registrului comerțului si a sistemului de publicitate legala"), cu impact strategic național, care vizează un grup – țintă cât mai numeros si care propun soluții care sunt mai eficient sa fie aplicate la nivel sistemic, orizontal, la nivel național. |
| **3. Alte informaţii** | Valoarea totală a proiectului de investiții este de 189.384 mii lei, din care 172.385 mii lei reprezintă cheltuieli de investiții, iar diferența de 16.999 mii lei este reprezentată de: 4.650 mii lei consultanță în domeniul managementului proiectului, 216 mii lei cheltuieli de cheltuieli de informare și publicitate, 357 mii lei cheltuieli pentru auditarea intermediară/finală a proiectului și 11.776 mii lei costuri aferente echipei interne de proiect (management intern de proiect și echipa de implementare internă). Valoarea eligibilă a proiectului este de 189.384 mii lei. În vederea adoptării de către Guvern a acestui proiect de act normativ, pentru aprobarea indicatorilor tehnico – economici ai obiectivului de investiții, s-a obținut avizul Comisiei Tehnico-Economice a Ministerului pentru Societatea Informațională (CTE-MSI) nr. 711 din 12.11.2018.În baza prevederilor art. 42 alin. (1) lit. a) din Legea nr. 500/2002 privind finanțele publice, cu modificările şi completările ulterioare, se propune aprobarea de către Guvern a Notei de fundamentarereferitoare la necesitatea și oportunitatea efectuării cheltuielilor aferente proiectuluide investiții„SISTEM ELECTRONIC INTEGRAT AL ONRC CONSOLIDAT ȘI INTEROPERABIL DESTINAT ASIGURĂRII SERVICIILOR DE E-GUVERNARE CENTRATE PE EVENIMENTE DE VIAȚĂ (ONRC V2.0)”. |
| ***Secțiunea a 3-a******Impactul socio-economic al prezentului act normativ*** |
| 1. Impactul macroeconomic | Prezentul act normativ nu se referă la acest subiect. |
| 11. Impactul asupra mediului concurențial și domeniului ajutoarelor de stat  | Prezentul act normativ nu se referă la acest subiect. |
| 2. Impactul asupra mediului de afaceri | Proiectul va conduce la creșterea transparenței si a interacțiunii Oficiului Național al Registrului Comerțului cu cetățenii prin creșterea nivelului de sofisticare a serviciilor electronice existente, precum și în îmbunătățirea eficienței interne a proceselor de lucru prin optimizarea aplicațiilor software de back – office. |
| 21. Impactul asupra sarcinilor administrative | Prezentul act normativ nu se referă la acest subiect. |
| 22. Impactul asupra întreprinderilor mici şi mijlocii | Prezentul act normativ nu se referă la acest subiect. |
| 3. Impactul social | Prezentul act normativ nu se referă la acest subiect. |
| 4. Impactul asupra mediului | Prezentul act normativ nu se referă la acest subiect. |
| 5. Alte informaţii | Nu este cazul.  |
| ***Secţiunea a 4-a******Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)***mii lei -  |
| Indicatori | An curent | Următorii 4 ani | Media pe 5 ani |
|  | 2018 | 2019 | 2020 | 2021 | 2022 |  |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare, plus/minus, din care:a) bugetul de stat, din acesta: (i) impozit pe profit (ii) impozit pe venitb)bugete locale: (i) impozit pe profitc) bugetul asigurărilor sociale de stat: (i) contribuții de asigurări | - | - | - | - | - | - |
| 2. Modificări ale cheltuielilor bugetare, plus/minus, din care:a) bugetul de stat, din acesta:(i) cheltuieli de personal(ii) bunuri și serviciib)bugete locale:(i) cheltuieli de personal(ii) bunuri și serviciic)bugetul asigurărilor sociale de stat:(i) cheltuieli de personal(ii) bunuri și servicii | - | - | - | - | - | - |
| 3. Impact financiar, plus/minus, din care:a) buget de statb) bugete locale | - | - | - | - | - | - |
| 4. Propuneri pentru acoperirea creșterii cheltuielilor bugetare | - | - | - | - | - | - |
| 5. Propuneri pentru a compensa reducerea veniturilor bugetare | - | - | - | - | - | - |
| 6. Calcule detaliate privind fundamentarea modificărilor veniturilor și/sau cheltuielilor bugetare | - | - | - | - | - | - |
| 7. Alte informații | Finanțarea proiectului de investiții se realizează din fonduri externe nerambursabile, prin Programul Operațional Competitivitate 2014-2020, în conformitate cu contractul de finanțare nr. 6/2.3.1/04.04.2019 și de la bugetul de stat prin bugetul Ministerului Justiției, în limita sumelor aprobate anual cu această destinație, conform programelor de investiții publice aprobate potrivit legii. |
| ***Secțiunea a 5-a******Efectele prezentului act normativ asupra legislației în vigoare*** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziții. | Prezentul act normativ nu se referă la acest subiect. |
| 1¹. Compatibilitatea proiectului de act normativ cu legislația în domeniul achizițiilor publice. | Prezentul act normativ nu se referă la acest subiect |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Prezentul act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Prezentul act normativ nu se referă la acest subiect. |
| 4. Hotărâri ale Curții de Justiție a Uniunii Europene | Prezentul act normativ nu se referă la acest subiect. |
| 5. Alte acte normative şi/sau documente internaționale din care decurg angajamente | Prezentul act normativ nu se referă la acest subiect. |
| 6.Alte informații | Nu este cazul. |
| ***Secțiunea a 6-a******Consultările efectuate în vederea elaborării prezentului act normativ*** |
| 1. Informații privind procesul de consultare cu organizații neguvernamentale, institute de cercetare şi alte organisme implicate | Prezentul act normativ nu se referă la acest subiect. |
| 2. Fundamentarea alegerii organizațiilor cu care a avut loc consultarea, precum şi a modului în care activitatea acestor organizații este legată de obiectul proiectului de act normativ | Prezentul act normativ nu se referă la acest subiect. |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Prezentul act normativ nu se referă la acest subiect. |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente. | Prezentul act normativ nu se referă la acest subiect. |
| 5.Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenței e) Curtea de Conturi | Proiectul de act normativ necesită avizul Consiliului Legislativ.  |
| 6.Alte informaţii |  Nu este cazul |
| ***Secțiunea a 7-a******Activități de informare publică privind elaborarea******şi implementarea prezentului act normativ*** |
| 1. Informarea societății civile cu privire la necesitatea elaborării proiectului de act normativ | Proiectul de act normativ îndeplinește condițiile prevăzute de Legea nr.52/2003 privind transparența decizională în administrația publică, republicată, cu modificările și completările ulterioare, fiind publicat pe pagina de internet a Ministerului Justiției și a Oficiului Național al Registrului Comerțului în data de …. |
| 2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securității cetățenilor sau diversității biologice | Prezentul act normativ nu se referă la acest subiect. |
| 3. Alte informații | Nu este cazul.  |
| ***Secţiunea a 8-a******Măsuri de implementare*** |
| 1. Măsurile de punere în aplicare a proiectului de act normativ de către autoritățile administrației publice centrale şi/sau locale-înființarea unor noi organisme sau extinderea competențelor instituțiilor existente | Prezentul act normativ nu se referă la acest subiect. |
| 2. Alte informații | Nu este cazul.  |

Față de cele prezentate, a fost elaborat proiectul de hotărâre a Guvernuluiprivind aprobarea Notei de fundamentare referitoare la necesitatea și oportunitatea efectuării cheltuielilor aferente proiectului de investiții ***„SISTEM ELECTRONIC INTEGRAT AL ONRC CONSOLIDAT ȘI INTEROPERABIL DESTINAT ASIGURĂRII SERVICIILOR DE E-GUVERNARE CENTRATE PE EVENIMENTE DE VIAȚĂ (ONRC V2.0)”,*** care, în forma prezentată, a fost avizat de ministerele interesate și pe care îl supunem spre aprobare.

|  |
| --- |
| **Viceprim-ministru pentru implementarea parteneriatelor strategice ale României,****Ministrul Justiției, Interimar****Ana BIRCHALL** |
| ***Avizăm favorabil:*** |
| **Ministrul Finanțelor Publice, Ministrul Fondurilor Europene, Interimar****Eugen Orlando TEODOROVICI** | **Ministrul Comunicațiilor și Societății Informaționale****Alexandru PETRESCU** | **Ministrul Finanțelor Publice, Ministrul Fondurilor Europene, Interimar****Eugen Orlando TEODOROVICI** |